
I AFT-sak 10/2005 ble ny budsjettmodell vedtatt for AFT. Modellen ble noe revidert i AFT-sak 10/2006, etter 1 års bruk.  Det vises til notater for disse sakene for mer detaljert fremstilling. Nedenfor følger en forkortet gjennomgang av modellens ulike deler.
1.  Oppbygging
Da modellen ble laget, ble disse prinsippene lagt til grunn:

· Aksepterte, målbare og objektive kriterier

· Resultatbasert: Mulighet for å påvirke egen budsjettsituasjon gjennom å oppfylle AFTs mål. Dvs. kriteriene bør så langt som mulig være forankret i strategisk plan

· Likhet i fordeling til like områder

· Forutsigbarhet i tildelingen og hva som legges til grunn over tid.

· Lett tilgjengelig: Det må være rimelig lett å sette seg inn i modellen og forstå denne. 

Dette er spesielt utfordrende fordi modeller har en tendens til å bli omfattende. Spesielt i kriterievalget, fordi det er mange(sær)interesser å ta hensyn til og det er lett å utvide spekteret kriterier for å imøtekomme disse. Eller at strategisk plan inneholder mange parametere, og man ønsker at alle skal være direkte synlig i modellen. 

Modellen brukes ved fordeling av de bevilgningsfinansierte (BFV) midlene. Midler som ikke inngår i fordelingsmodellen er eksempelvis eksternfinansierte midler
, refusjoner og kjøp og salg av tjenester. Dette er midler som regnskapsføres på programnivå, og som må tas hensyn til ved oppbyggingen av det enkelte programs budsjett.

Modellen kan best beskrives som en kriteriebasert fordelingsmodell, der fordelingen skjer vha. kriterier for basis- og resultattildeling, i kombinasjon med realbudsjetterte elementer.  Modellens oppbygging er beskrevet i figuren nedenfor:

Tallene i ( ) viser andelen av 2007- budsjettet som ble tildelt modellens ulike deler.

Det er viktig å være klar over at dette er en andelsmodell, der det er en bestemt ”kake” som skal fordeles. Modellen angir programmenes andeler av ”kaken”, men reduseres denne blir andelene også mindre målt i kroner. Og omvendt. Så modellen genererer ikke flere penger i seg selv,- den bare fordeler dem. Men oppfyllelse av de sentrale målene vil over tid gjøre at avdelingen tilføres midler og at ”kaken” blir større. Dette er viktig ved vurderingen av hvilke kriterier som skal inn i modellen og vektingen av dem.

I punktene under gjennomgås modellens ulike deler kort.
2.  Ramme Dekanstab (RD)
Staber er vanskelige å innpasse i denne type modeller fordi disse ikke har produksjon av samme type som programmene måles etter, men heller leverer bidrag/støtte til avdelingens drift. Dette gjør staben atypisk for AFT, og gjør at denne må behandles særskilt i modellen. Likevel er det viktig å synliggjøre staben,- både i modell og i størrelse, slik at denne til enhver tid også kan bli underlagt et kritisk søkelys i budsjettsammenheng.

Dekanstaben realbudsjetteres omtrent på samme måte og med tilsvarende satser som programmene, jfr. pkt 6 Støttebevilgning. Dvs. at det gis midler til lønn, en større sum til driftskostnader
 samt et ”hodebeløp” pr. årsverk
. 

3.  Felleskostnader (FK)
I dette elementet ligger kostnader, som er felles for hele avdelingen. Prinsippet er dog at så mye som mulig skal ligge lokalt på det enkelte program, slik at trykket på effektivisering og prioritering blir størst mulig.  Eksempler på felleskostnader kan være er tilskudd til studentorg, avdelingsstyrekostnader, eksamensavvikling, felles markedsføring osv. Felleskostnader realbudsjetteres.
4.  Særskilte tildelinger (ST)
Programmene ved AFT er i utgangspunktet relativt like i sin struktur, selv om man ofte hevder det motsatte. Men programmene har noen spesielle behov i form av infrastruktur, særoppgaver mv. som må trekkes ut og gis særskilt tildeling for.  Eksempler er forkurs, ulik kostnadsstruktur vedr. laboratoriedrift, avdelingens andel av stipendiatlønn, spesielle satsinger for å nevne noen poster. Særlige tildelinger realbudsjetteres. 

Det er svært viktig med nøkternhet i hva som skal få innpass under ST – det skal virkelig være fastslått at avsetningen er et særskilt behov, før det settes av midler her. Erfaringene er at er først en post kommet inn, er det vanskelig å få den bort igjen. Et annet poeng er at dersom en modells realbudsjetterte deler blir for stor, betyr det mindre midler til programmene gjennom RP. Dette betyr for lite midler til å klare egen drift, som er det motsatte av hva som er ønskelig.

5.  Ramme Program (RP)
Ramme program (RP) kan betegnes som motoren i modellen. Innhold og prosentandel hver komponent utgjør, er vist nedenfor:

Stiplete bokser er hva man ser for seg som aktuelle komponenter i modellen når gode nok data forefinnes. Styrets vedtak (AFT-sak 10/05) var videre at ”Utveksling” foreløpig ikke skulle inngå i ”Undervisning, Resultat” pga. for få tilfeller. I stedet gis i dag et kronebeløp pr. tilfelle under Særskilte tildelinger (ST). 

Andelen hver komponent utgjør er oppgitt i ( ).

5.1.
Undervisningskomponent (80 %)

Undervisningskomponenten er delt i 2:

· Basisbevilgning (60 %)

· Resultatbevilgning (40 %)

Basisbevilgning (60 %)
Det koster å opprettholde undervisningen på et studium. Det er ikke nødvendigvis slik at man alltid klarer å fylle opp alle plasser hvert år.  Men grunnkostnaden ligger likevel alltid der.  Modellen har derfor en basiskomponent som et stabiliserende parameter, som sikrer en grunnfinansiering inn mot programmene. 

Kriteriet som er valgt er 

· Antall måltallsstudenter målt i heltidsekvivalenter (100 %)  
Dette er et entydig kriterium i sin tid fastsatt av HA.  AFT har i hovedsak 3-års studieløp, slik at dette da bør være respektive tidsrom som måltallene teller med for respektive program.

For å korrigere for kortere studieløp innen måltallene, brukes et gjennomsnitt over 3 år. De studieløpene som er kortere, korrigeres for dette. 

50 av studiepoengene innenfor et 180 sp studieløp er grunnlagsfag. Av grunnlagsfagene underviser ALM 36 sp og KMT 9 sp.  Videre underviser ALM 15 sp i samfunnsfag.  Samlet korrigeres måltall ALM med 28 % og KMT med 5 % for dette
.  Andel av gjennomsnitt måltall utgjør programmenes andel av basisbevilgningen. 

I AFT-sak 10/06 ble det vedtatt flg. endringer i beregningen av basisbevilgningen:

· Måltall opptak for 1. klasse og 2/3. klasse vektes i forholdet 1:3.  Dette tar hensyn til at en student antas å være mer kostnadskrevende i 2. og 3. klasse.
· Labvirksomhet vektes som vist i tabellen nedenfor:

Labfaktor 1 1,2 1,3 1,3 1,1


Denne faktoren tar høyde for at det er varierende ”trykk” på de enkelte program på labvirksomheten, og krever økte ressurser fra et program ifht. ren klasseromsundervisning.  Faktoren er utarbeidet etter innrapportering fra programmene.
· KMT vektes opp med 1,2 pga. kostbar småskaladrift. 
Resultatbevilgning (40 %)
Resultatdelen er styringsparameteren ifht. oppfyllelse av strategisk plan.  Dersom man følger strategien vil man få uttelling for arbeidet gjennom økte budsjettildelinger. Merk likevel at dersom alle program relativt sett endrer seg like mye på resultatkriteriene, vil dette ikke gi seg utslag i større tildelinger til det enkelt program gitt at ”kaken” er uendret. Men økning i resultatkriteriene ved AFTs programmer vil over tid medføre økte budsjetter til AFT, og derigjennom større tildelinger til det enkelte program.

De kriteriene som er valgt er:
· Studiepoengsproduksjon (90 %)

· Utveksling utenlandsstudenter og ansatte (10 %)

Med studiepoengsproduksjon menes faktisk produksjon av nye (ikke gjentak), egenfinansierte studiepoeng registrert i DBH-basen. Indirekte støtter denne komponenten flere av målene i strategiske plan (eks. 1.2, 1.3), og er dessuten i seg selv viktig for UFDs tildeling til HiST (og da AFT). Ut fra dette er andelen opprinnelig tenkt satt til 70 %. Jfr. kommentarene nedenfor er den foreløpig satt til 90 %.
10 % er foreslått fordelt til utveksling, jfr. strategiplanen. Her brukes tallmateriale som rapporteres inn i forbindelse med årsrapporten. Dvs. at studenter med opphold i minst 3 mnd og ansatte med opphold i minst 1 uke i utlandet, vil telle med. Det samme gjelder utenlandske studenter og ansatte som kommer til AFT. 

Det er ønskelig å bruke et kriterium som honorerer programmene for studenttilfredshet.  Verktøyet for dette kan være den årlige undersøkelsen som gjøres blant 3.-årsstudentene.  Foreløpig er svarprosenten for lav til at kriteriet kan tas i bruk. Men dersom akseptabel svarprosent og kvalitet på undersøkelsen nås, er det ønskelig å ta dette kriteriet inn i modellen med en vekting på 20 %.  I påvente av dette er disse 20 %-ene tillagt studiepoengsproduksjonen, som også henger sammen med studenttilfredshet.

I styrets behandling av modellforslaget (AFT-sak 10/05), ble det vedtatt ”et tak pr. person som disponeres til premiering av utveksling av studenter og ansatte.” Styret ønsket med dette å dempe fordelingsvirkningen dette kriteriet hadde, og betyr i praksis at utveksling måtte flyttes over til ST og gis et kronebeløp pr. tilfelle.  

Disse momentene fører til at studiepoengsproduksjonen pr. i dag teller 100 % som resultatkriterium i AFTs budsjettmodell for undervisningsdelen.
5.2
FoU-komponent (20 %)

FoU-komponenten er delt i 2:

· Basisbevilgning (25 %)

· Resultatbevilgning (75 %)

Innenfor FoU-komponenten defineres også all eksternfinansiert virksomhet. FoU-komponenten er satt til 20 % med en fordeling med 25 % på basis og 75 % på resultat. Den sterke vektleggingen av resultatbevilgningen skyldes et ønske om å stimulere til realisering av den FoU-kompetansen som finnes ved AFT.  

Basisbevilgning (25%)

Kriteriet som er valgt er:

· Antall førstestillinger (100 %)

FoU krever et visst kompetansenivå. Derfor er førstestillinger foreslått som basiskriterium, noe som er identisk med UFDs budsjettmodell i dag. På den måten synliggjøres kostnaden ved stillingene samt at det er fra disse stillingsgruppene man først og fremst kan forvente at forskning blir initiert fra. 

Med førstestillinger menes årsverk faste stillinger som professor, førsteamanuensis og førstelektor pr. 01.01.  I tillegg regnes professor II stillinger med. 

Resultatbevilgning (75 %)

FoU er svært resultatorientert og det er viktig at resultatene premieres.  

Kriteriene som er valgt er:

· Inntekter Eksternfinansiert virksomhet (EFV): Kurs (50 %)

· Inntekter Eksternfinansiert virksomhet (EFV): FoU-midler (25 %)

· Publisering i ForskDok (25 %)

Når resultatkomponenten er foreslått til 50 % for den eksterne kursvirksomheten, er det for å sikre fortsatt kraftig stimulans til denne virksomheten. 

En 50 % vekting av kursvirksomheten må ikke tolkes som en nedvurdering av FoU-delen, som også er en viktig aktivitet. Men FoU skal normalt resultere i publiseringer, slik at komponenten FoU-midler må sees i sammenheng med publisering i ForskDok.  Total andel for disse 2 komponentene er den samme som for EFV-kurs, 50 %

AFT har imidlertid, med enkelte unntak, en lite utviklet publiseringskultur. For å oppmuntre til mer publisering og registrering av utgivelser i de offisielle basene, teller all publisering som registreres i ForskDok foreløpig med i budsjettmodellens grunnlag
.  Forskjellen i arbeidsmengde og vitenskapelig kvalitet mellom de ulike kategoriene, er løst ved at de kategoriene som inngår i UFDs budsjettmodell er vektet høyere enn de som ikke inngår.  

Det tar tid å utarbeide en god artikkel som blir antatt, dog litt avhengig av hvilket fagmiljø man snakker om.  Ulike fagmiljø har ulik publiseringskultur og tilgang på renommerte tidsskrifter. Men generelt kan det forekomme en opphopning av artikler over tid, som eksempelvis alle blir publisert innen ett og samme år. Neste år kan det kanskje være ingen artikler som blir publisert. Slik kan publiseringstakten svinge over tid. Dette kan igjen gi relativt store utslag i en budsjettmodell (dog avhengig av vektingen). For å ta høyde for dette, er statistikksgrunnlaget 3 år.
Det er ønskelig å stimulere til økt grad av hospitering i bedrifter for AFTs ansatte, og motsatt. Både for å få til mer erfaringsbasert undervisning ved AFT, men også for å styrke kontakten mot regionens næringsliv. Pr. i dag har vi ikke noen statistikk på dette området, slik at dette kriteriet ikke kan tas i bruk i budsjettmodellen nå.  

6.  Støttebevilgning (SB)
Støttebevilgning er modellens dempeledd/sikkerhetsnett, som gjør at enheters budsjettmessige endringer avdempes. Men over tid vil endring og retning gå i ønsket retning ut fra de valgte og omforente kriteriene. 

I støttebevilgningen beregnes hvor mye man må anta at et program trenger for å kunne oppfylle sine juridiske forpliktelser overfor ansatte og studenter. Elementer som inngår er lønnsmidler til faste stillinger, minimumsmidler til enhetens drift og de fleste av spesialbehovene nevnt under ST. 

Til fratrekk kommer relativt faste, større inntekter programmene måtte ha, f.eks. refusjon av laboratoriekostnader, fast salg av undervisningstjenester til andre program/avdelinger, overføringer fra EFV-virksomheten (FoU-prosjekter og kursvirksomheten) mv. 

Da står vi igjen med et anslag på minimumsbudsjett, som enheten må ligge på for å kunne oppfylle sine juridiske forpliktelser.  Minimumsbudsjettet holdes opp mot tildelingen enheten skulle hatt etter RP. 2 utfall gis da:

· RP >= SB: 
Programmet får tildeling etter RP, og kan foreta en viss ekspansjon av 

virksomheten. Ekspansjonsmulighetene avhenger av hvor mye RP overstiger SB med, og hvilke begrensninger som ligger i programmets tildelingsbrev.

· RP < SB: 
Får tildeling etter RP + ekstra tildeling slik at SB nås. Den ekstra 

tildelingen finansieres av fellesskapets midler, dvs. at øvrige program er med på å finansiere denne.

SB synliggjør at enheten relativt sett ikke oppfyller modellkriteriene i samme grad som øvrige enheter, og derved taper i kampen om budsjettmidler dette året.  Enheter med SB underlegges særlige restriksjoner i tildelingsbrevet, så som begrensede muligheter for innleie av eksterne forelesere, innkjøp, nyansettelser mv. et.

Det er viktig å merke seg at det er naturlig at en enhet over tid skal ligge og balansere rundt +/- 0 i SB over tid. Dette henger bla. sammen med ansettelser, lønnsoppgjør, utvikling i statistikken osv. Slik at det ikke må sees på som entydig negativt å ligge på den ”gale” siden (at man får støttebevilgning), eller tilsvarende dersom et program blir liggende på den ”riktige” siden (at man ikke mottar støttebevilgning). Hva som er urovekkende er dersom det ikke gjøres forsøk på å rette opp tingenes tilstand, og/eller at et program blir uendret uansett hvilke tiltak som settes i verk. 

7.  Reserve (R)
Det kan være behov for å sette av midler til en liten reservepott, men dette bør man normalt være forsiktig med. Det er viktigere å sette alle midler i AFTs produksjon. Slik sett R bør normalt være 0.

Men det kan tenkes en situasjon der avdelingen får økte budsjettmidler, og at et av programmene har så sterk økning i sin produksjon ifht. til de øvrige at de stikker av med en betydelig andel av denne økningen. Økte budsjettildelinger som følge av modellen, vil føre til et ønske om å omsette de økte ressursene i for eksempel nye stillinger. Men det tar tid å effektuere for eksempel nye stillinger, slik at man normalt ikke vil klare å nyttiggjøre seg alle midlene i budsjettåret. Samtidig kan det ut fra en totalvurdering av avdelingens økonomi kanskje heller ikke være ønskelig.

I disse tilfellene er det mulig å legge inn en vekstbegrensning, som sier hvor mye et program får lov til å vokse budsjettmessig et enkelt år.  Får programmet gjennom modellen tildelt mer midler enn dette, kan overskytende trekkes inn som en reserve. På den måten sikrer vi riktig retning på programmene, samtidig som at vi hindrer en overdreven opphopning av midler og forbruk av disse på enkeltprogrammers hånd. Midlene som trekkes inn avsettes som reserve. For 2007 gjaldt dette for eksempel BYG.

8.  Statistikk
Statistikken som benyttes bør i størst mulig grad tuftes på de offisielle statistikkbasene. Det setter press på både program og stab for å få rettet/kvalitetssikret evt. feil i datamaterialet. Dessuten er det dette materialet vi blir målt etter, og da er det viktig å bruke det mest mulig i arbeidet.  Men som kriterievalget viser, vil det være noe statistikk som også må utarbeides/bearbeides manuelt.

Statistikk blir først klar i etterkant av et år. Dette er for sent til å kunne bruke denne i budsjettfordelingen påfølgende år. UFD bruker (budsjettår –2 år) som utgangspunkt, og dette er lagt til grunn i AFTs modell også.  Det betyr at for eksempel i arbeidet med budsjett 2006, brukes statistikk som hovedregel fra 2004.

Det er likevel 2 områder som behandles særskilt:

· Måltall studenter.  Her vet vi måltallet tidligere og bør benytte det slik at denne delen av basisbevilgningen kommer tettest mulig opp til budsjettåret.  Statistikkgrunnlaget blir da budsjettår – 1.

· Førstestillinger. Her telles statistikken opp manuelt ved årsskiftet budsjettår – 1 legges derfor til grunn her også.

9.  Modellens funksjonalitet til nå
Modellen skal være et hjelpemiddel i fordelingen av HiSTs tildeling av budsjettmidler til AFT. Hovedgrunnlaget for valget av kriterier til RP ligger i avdelingens strategiske plan. Dette sikrer en klar kopling mellom strategi og budsjett, og budsjettmodellen bidrar da til oppfyllelse av strategisk plan. Modellen skal sikre at alle enheter har midler som sikrer et minimum av drift, men den er ikke ment å yte ”millimeterrettferdighet” i sin fordeling.

Etter at fordeling er foretatt, bygger den enkelte budsjettenhet opp sine budsjetter innenfor den rammen som er tildelt, men med tillegg for inntekter/ kostnader som ikke inngår i modellen (eks. overføringer fra eksternfinansiert virksomhet - EFV).  

Modellen har nå vært brukt i 3 budsjettfordelinger,- fordeling av budsjettene for 2005-2007. På plussiden kan anføres:

· Midlene blir fordelt på en åpen og ryddig måte

· Alle enheter ved avdelingen er synliggjort i budsjettmodellen

· Kriteriene for tildeling er kjent/tilgjengelig før budsjettåret tar til. Man vet da hvilken retning egen budsjettenhet utvikler seg i, selv om ikke kronebeløpet forefinnes. Men det gir muligheter for å planlegge endringer tidligere.

· Sikkerhetsnettet (Støttebevilgningen – SB) fungerer. Alle programmene har hatt midler til et minimum av drift, og ingen av programmene gikk eksempelvis med merforbruk (underskudd) i 2005. Men det vil naturligvis alltid være ønskelig med større ressurser.

· De fordelingspolitiske temaer holdes utenfor selve budsjettfordelingen, som i seg selv er en utfordrende prosess, og kan legges til andre og mer passende tidspunkt. 
· Kjøp og salg av fag er et stort ”marked”, der store ressurser flyttes mellom avdelingens program. Dette er nå tallfestet og bedre synliggjort i budsjett og ikke minst regnskap.

· AFT har på kort tid fått en sunn økonomi.
På minussiden nevnes:

· KMT blir fortsatt vektet opp 1,2 i Undervisning, Basis. Dette er imidlertid lettere å akseptere ut fra en forståelse av at dette er miljø med relativt få studenter. Man har derved større grunnkostnader pr. student enn øvrige program. Likevel er det uheldig å ha faktorer med et visst islett av ”synsing” i seg i en modell som for øvrig bygger på objektive kriterier.
· ALM har fått en viss opphopning av midler. Dette til tross for kraftig nedvekting av ALM ved innføring av modellen. Det skyldes bla. noen skjevheter i favør av ALM i første versjon av budsjettmodellen, noe som ble strammet inn i modellrevisjonen, jfr. AFT-sak 10/06. Slik at det ventes at ALM vil få et lavere mindreforbruk enn man hittil har hatt. 
· Modellen er kompleks, og det kreves relativt mye for å forstå alle elementer og sammenhenger. 
Modellen bør revideres for FoU-siden også. Dette er imidlertid stilt i bero til HiST har fått sin nye budsjettmodell på plass.

Ut fra en totalvurdering er konklusjonen at modellen tjener sin hensikt og fungerer godt for AFT. Som anført kan modellen synes kompleks. Samtidig er paradokset at jo flere ting som bringes inn og hensyntas, jo mer kompleks vil en modell bli. Derfor bør vi også i fremtiden være forsiktig med å inn for mange nye elementer som forsterker kompleksiteten. Ingen er tjent med en modell som bare et fåtall forstår. 

� For eksternfinansierte midler (EFV) skal det finnes budsjett for hvert prosjekt, som samlet utgjør budsjettert omfang av denne virksomheten. Dette vil endres fortløpende gjennom året etter tilgang på nye EFV-prosjekt.  Overføringene fra EFV til BFV vil bestå av inntektsføring av direkte lønnskostnader på EFV-prosjekt (reduserer lønnskostnader på programmene), overføring av overhead fra EFV-prosjekt samt disponering av prosjektoverskudd fra EFV inn på BFV-området. 





� I den grad det likevel blir tatt hensyn til disse i modellen, er det fordi det er gjort en realbudsjettering som disse midlene helt eller delvis kompenserer for. 


� I 2007: Kr 100 000 pr. enhet


� I 2007: Kr 15 000 pr. årsverk


� ALM:  51sp/180sp = 28 %, KMT: 9sp/180sp = 5 %


� Unntatt kategori X 99

Ramme 
Program 
(RP)
 74,2 %

Ramme Dekanstab 
(RD) 
6,7 %

Felles-  kostnader 
(FK)
3,1 %

Særskilte tildelinger 
(ST) 
13,7 %

Støtte-  bevilgning 
(SB)
4,2 %

Reserve  
(R)

0%

Ramme 
Program (RP)

Ramme Dekanstab 
(RD)

Felles-kostnader 
(FK)

Særskilte tildelinger 
(ST)

Støtte-bevilgning 
(SB)

Reserve  
(R)

FoU
20 %

Undervisning
80 %

Resultat
40 %

Basis
60 %

Basis
25 %

Resultat
75 %

Ramme Dekanstab 
(RD)

Felles-kostnader 
(FK)

Særskilte tildelinger 
(ST)

Støtte-bevilgning 
(SB)

Ramme Dekanstab 
(RD)

Felles-  
kostnader 
(FK)

Særskilte tildelinger 
(ST)

Måltall studenter 
100 %

Studiepoeng 90 %

Utveksling 10 %

Tilfredshet ? %

Førstestillinger
 100 %

EFV-kurs  50 %

EFV-FoU 25 %

Publisering  25 %

Særskilte tildelinger 
(ST)

Særskilte tildelinger 
(ST)

Reserve
(R)

Hospitering  ? %

				ALM		BYG		EDT		KMT		MAL

		Labfaktor		1		1.2		1.3		1.3		1.1

